armvectores/hy_wikipedia_2023 huggingface dataset:
Ջանլուկա Վիալի

Ջանլուկա Վիալի (իտալերեն՝ Gianluca Vialli, հուլիսի 9, 1964(1964-07-09), Կրեմոնա, Լոմբարդիա, Իտալիա - հունվարի 6, 2023(2023-01-06), Լոնդոն, Մեծ Լոնդոն), իտալացի ֆուտբոլիստ և մարզիչ։


== Կարիերա ==
Վիալիի կարիերան սկսվել է «Կրեմոնեզե» ակումբում։ Նրանից հետո, երբ նա 1983/1984 մրցաշրջանում խփել է 10 գնդակ, նրան հրավիրել է «Սամպդորիան», թիմի հետ հաղթեցլ է A Սերիան (1990/1991), երեք Իտալիայի գավաթ (1985, 1988, 1989) և 1990 թվականի ՈւԵՖԱ-ի գավաթակիրների գավաթը։ Եզրափակչում «Սամպդորիան» հաղթեց բելգիական «Անդերլեխթին» 2:0 հաշվով, երկու գոլերն էլ խփել է Վիալին։
«Սամպդորիայի» կազմում ելույթների ժամանակ Վիալին շատ անգամներ հրավիրվել է իտալիայի հավաքական, որի կազմում մասնակցում է ԱԱ-1986 թվականին և ԱԱ-1990 թվականինին, որտեղ դարձել է բրոնզե մեդալակիր։ Հետագայում 1992 թվականին Չեմպիոնների լիգայի եզրափակչում Բարսելոնայից կրած պարտությունից հետո կնքել է ռեկորդային պայմանագիր Յուվենտուսի հետ, պայմանագրի արժեքը կազմել է 12.5 մլն ֆունտ Սթերլինգ։
«Բյանկոներների» կազմում անցկացրած առաջին մրցաշրջանում ֆուտբոլիստը հաղթեց ՈւԵՖԱ-ի գավաթը։ Հետագայում հավաքանի գլխավոր մարզիչի հետ տարաձայնությունների համար չի հրավիրվել հավաքական ԱԱ-1994 թ.-ին մասնակցելու։ Երբ հայտնի դարձավ, որ եզրափակչում Իտալիան խաղալու է Բրազիլիայի դեմ, նա հայտարարեց, որ եզրափակչում երկրպագելու է Բրազիլիային։ Իր երկրորդ սկուդետան և Իտալիայի գավաթը նա հաղթեց։ 1996 թվականին Վիալին Յուվենտուսի կազմում հաղթեց չեմպիոների լիգան, որից հետո կնքել է երկարաժամկետ պայմանագիր Չելսիի հետ։
Նրա տեղափոխությունը այդ ժամանակվա մարզիչ Ռուդ Գուլիտի գլխավոր նախաձեռնություններից էր։ Շուտով Չելսին կազմում ունենալով Վալիին հաղթեց Անգլիայի գավաթը՝ եզրափակչում նա անցկացրել է 5 րոպե, դուրս գալով վերջում ժամանակ ձգձգելու համար։ Չնայած բազմաթիվ հաջող խաղերի նա այդպես ել չկարողացավ հաստատվել հիմնական կազմում։


== Մարզիչի կարիերա ==
1998 թվականին Գուլիտի հեռացումից հետո Վիալիին առաջարկվել է լինել խաղացող մարզիչ Չելսիում, նա համաձայնվեց և դարձավ իր ոլորտի լավագույն մասնագետներից մեկը ամբողջ պատմության մեջ։ Նրա օրոք կապույտները հաղթեցին Առաջնության գավաթը, Գավաթների գավաթը և Անգլայի գավաթը։ Նաև հաղթել են ՈւԵՖԱ-ի սուպերգավաթը ի շնորհիվ Գուստավո Պոետի միակ գոլի։
1998/1999 մրցաշրջանը «կապույտները» եզրափակեցին երերորդ տեղով, ինչը դարձավ լավագույն ցուցանիշը 1970 թվականից ի վեր։
2001 թվականին Ջանլուկա Վիալին լքեց լոնդոնյան ակումբը, նրա հետ տարբեր պատճառներով ակումբը լքել են տարբեր առաջատարներ։ Վիալիի շրջանը տեղը զիջեց Ռոման Աբրամովիչի շրջանին։
Ջանլուկա Վիալին բուսակեր է, իր խոսքերով բուսակերության անցումը իր կարիերայում խաղացել է մեծ դեր և հենց այդ քայլը օգնեց նրան տեղափոխվել Չելսի։


== Ծանոթագրություններ ==
Ֆասցիոլոզ

Ֆասցիոլոզ (fasciolosis), մարդու և կենդանիների ճիճվային հիվանդություն։
Հարուցիչները տրեմատոդների դասի տափակ որդերն են, որոնք մակաբուծվում և ձվադրում են մարդու ու կենդանիների (խոշոր և մանր եղջերավոր կենդանիներ, խոզ և այլն) լեղածորաններում և լեղապարկում։ Ֆասցիոլները արտաքին միջավայր ընկնում են կղանքի հետ, հետագայում զարգանում ջրային միջավայրում՝ ու միջանկյալ տիրոջ՝ փափկամորթի (փոքր լճախխունջ և այլն) օրգանիզմում։ Ֆասցիոլոզով վարակվում են թրթուրներով ախտահարված ջուր խմելով կամ բույսեր ուտելով։


== Մարդու մոտ ==
Մարդու ֆասցիոլոզի ժամանակ վարակումից 2 - 4 շաբաթ անց առաջանում է տենդ, հազ, ցան մաշկի վրա, լյարդը մեծանում և դառնում է ցավոտ։ Սուր երևույթներն աստիճանաբար մեղմանում են, հիվանդության ընթացքը դառնում է քրոնիկական, որը բնորոշվում է հիմնականում մարսողության խանգարմամբ, լյարդի մեծացմամբ ու ցավոտությամբ։


== Կենդանիների մոտ ==
Կենդանիների ֆասցիոլոզը տարածված է ամենուր։ Ֆասցիոլոզով ախտահարվում են ընտանի ու վայրի եղջերավոր կենդանիները՝ ուղտերը, ձիերը և այլն։ Կենդանիները վարակվում են արոտավայրում։ Հիվանդությունն ընթանում է սուր և քրոնիկական ձևով։


== Բուժում ==
Բուժվելու համար կարող են օգտագործվել. մարդկանց համախլօքսիլ կամ էմետին, կենդանիներին՝ հեքսիոխոլ, բիտիոնոլ, ածխածնի քառաքլորիդ և այլն։ Որպես կանխարգելիչ միջոցառում մարդկանց ֆասցիոլոզի դեպքում պետք է կատարվի խմելու ջրի եռացում կամ ֆիլտրում, իսկ կենդանիների ֆասցիոլոզի ժամանակ՝ արոտավայրերի փոխոխումմ, պայքար փափկամորթների դեմ և անասնաբուժասանիտարական այլ միջոցառումներ։


== Ծանոթագրություններ ==
Տրետի Ինտերնացիոնալ (գյուղ, Ուստինովի շրջան)

Անվան այլ կիրառումների համար տե՛ս՝ Տրետի Ինտերնացիոնալ (այլ կիրառումներ)Տրետի Ինտերնացիոնալ (ուկրաիներեն՝ Третій Інтернаціонал), գյուղ Ուկրաինայի Կիրովոգրադի մարզի Ուստինովի շրջանում։
2001 թվականի տվյալներով Տրետի Ինտերնացիոնալ գյուղում բնակվում էր 78 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ավիանուս

Ավիանուս (լատ.՝ Avianus), IV-V դդ. հռոմեացի առակագիր։ Նրա անունով է մեզ հասել թվով 42 առակներ, որոնք գրված են էլեգիական դիստիքոս չափով։ Ենթադրաբար Ավիանուսի համար որպես աղբյուր է ծառայել հունական առակագիր Բաբրիոսի առակների լատիներեն թարգմանություները։ IX առ XVI դդ Ավիանուսը Արևմուտքին հայտնի միակ առակագիրն էր։ Նրան ընթերցում էին մենաստաններում, քանի որ նրա առակները զուրկ էին Ֆեդրոսին հատուկ գռեհկությունից։


== Աղբյուրներ ==
Античные писатели, словарь, СПб, 1999.


== Ծանոթագրություններ ==
13 (ալբոմ, Պիլոտ)

Անվան այլ կիրառումների համար տե՛ս՝ 13 (այլ կիրառումներ)13 ֊ Պիլոտ խմբի տասներորդ ստուդիական ալբոմը՝ ձայնագրված և հրատարակված 2013 թվականին։


== Կոմպոզիցիաների ցուցակ ==


== Ալբոմի վրա աշխատել են ==


===== «Պիլոտ» խումբ. =====
Իլյա Չերտ – վոկալ, կիթառ
Վիկտոր Բաստրակով – կիթառ
Անդրեյ Կազաչենկո – ստեղնաշար
Սերգեյ Վիրվիչ – բաս
Նիկիտա Բելոզերով – հարվածային գործիքներ
Ֆյոդոր Շաբալին – տեխնիկ
Նիկոլայի Ցիգլեր – հնչյունային ռեժիսոր
Լանա Բալահմատովա – պրեսս-ատտաշե
Դանիիլ Պետրովսկի – մենեջեր
Դմիտրի Գրոիսման – տնօրեն


===== Ալբոմի ձայնագրմանը մասնակցել են նաև =====
Դիմա Սաետովիչ - ջութակ
Կոնստանտին Դրագունով - ջութակ
Ֆիլլիպ Սաուլին - ջութակ
Մարիա Տեն - ջութակ
Ռուսը Պոզմյունսկի - ալտ
Ալենա Կոմարովսկայա - ալտ
Իլյա Տեն - թավջութակ
Ռոման Կիսելև - թավջութակ
Գիվի Սարկսյան - խողովակ
Սերգեյ Ոլոշյուկ - Ֆրանսիական բեղիկներ
Ալեկսանդր Բարատով - տրոմբոն
Ալեկսեյ Որլով – ակորդեոն
Ռոման Նեվելև – բաս
Նիկոլայի Լիսով - հարվածային գործիքներ
(743) Էվգենիսիս

(743) Էվգենիսիս (անգլ.՝ Eugenisis), աստերոիդ աստերոիդների հիմնական գոտում։ Հայտնաբերվել է 1913 թվականի փետրվարի 25-ին Ֆրանց Կայզերի կողմից Հայդելբերգում։
Միջին հեռավորությունը Արեգակից կազմում է 2,793895 ա. մ., առավելագույնը մոտենում է 2,6348 ա. մ. հեռավորության վրա և հեռանում 2,953 ա. մ., իսկ Երկրի ուղեծրին Էվգենիսիս աստերոիդը նվազագույնը մոտենում է 1,6458 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 1705,74 երկրային օրվա ընթացքում, իր ուղեծրով շարժվելով միջինում 0,211052 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,83° անկյուն։
Էվգենիսիս աստերոիդը պատկանում է Լիդիայի աստերոիդների ընտանիքին, որը տեղաբշխված է հիմնական աստերոիդների գոտում։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(743) Էվգենիսիս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մթերատվություն

Մթերատվություն, որոշակի ժամանակահատվածում կենդանուց, թռչունից, փեթակից, լճակային ձկնաբուծական և որսորդական տնտեսություններում 1 հա-ից միջին քանակի սննդամթերքի կամ հումքի ստացում։ Մթերատվությունն արդյունք է բոլոր հյուսվածքների, օրգանների ու համակարգերի ֆիզիոլոգիական փոխազդեցությամբ պայմանավորված կենսագործունեության և կենդանիների տնտեսական օգտակար հատկություն է։ Ըստ ստացված արդյունքի տարբերում են՝ կաթնատվություն, մսատվություն, բրդատվություն, ձվատվություն և մթերատվության այլ ձևերը։ Գործնականում կիրառվում են կենդանիների առանձին տեսակների համար մթերատվության հաշվառման ու գնահատման հրահանգներ։ Դրանք տոհմային, մասամբ նաև ապրանքային տնտեսություններում նոր ցեղերի, գծերի, հիբրիդների ստացման աշխատանքների պարտադիր մասերից են։ Մթերատվության ավելացումն իրականացվում է աշխատանքի ճիշտ կազմակերպման և անասնաբուծության հիմունքների կիրառման միջոցով։


== Տես նաև ==
Կաթ
Բուրդ
Միս
Ձու
Կաշի
Մեղր
Մելբուռն Սիթի

Մելբուռն Սիթի (անգլ.՝ Melbourne City FC), ավստրալիական պրոֆեսիոնալ ֆուտբոլային ակումբ Մելբուռն քաղաքում։ Թիմը հանդես է գալիս Ավստրալիայի առաջնությունում։ Մինչև 2014 թվականի հունիսի 5-ը թիմը հայտնի է եղել «Մելբուռն Հարտ» անվանումով։


== Պատմություն ==
Ակումբը հիմնադրվել է 2009 թվականին, և կոչվել է «Մելբուռն Հարտ»։ 2014 թվականի հունվարին «Մանչեսթեր Սիթին» 12 միլիոն դոլարով գնել է ակումբը։ Ակումբի բաժնետոմսերի 20 տոկոսը պատկանում է մի խումբ գործարարների և «Մելբուռն Ստորմ» ռեգբիի թիմին։ 2014 թվականի հունիսի 5-ին ակումբը հայտնել է «Մելբուռն Սիթի» անվան և նոր լոգոյի մասին։


== Ռեկորդներ ==
Ամենախոշոր հաշվով հաղթանակը - 4 - 0 «Սիդնեյ» ՖԱ (դեկտեմբերի 29, 2011)
Ամենախոշոր հաշվով պարտությունը - 0 - 4 «Բրիսբեն Ռոար» (սեպտեմբերի 25, 2010)


== Տես նաև ==
Մանչեսթեր Սիթի
Նյու Յորք Սիթի


== Ծանոթագրություններ ==


== Արտաքին հղումներ ==
Պաշտոնական կայքը (անգլ.)
Իրֆան Խան

Իրֆան Խան (հինդի՝ इरफ़ान ख़ान, անգլ.՝ Irrfan Khan, իրական անունը` Սահաբզադե Իրֆան Ալի Խան, անգլ.՝ Sahabzade Irrfan Ali Khan, հունվարի 7, 1967(1967-01-07), Tonk, Ajmer division, Ռաջասթան, Հնդկաստան - ապրիլի 29, 2020(2020-04-29), Մումբայ, Հնդկաստան, Հնդկաստան), հնդիկ դերասան։ Նկարահանվում է և Բոլիվուդում, և Հոլիվուդում։ 2011 թվականին պարգևատրվել է Հնդկաստանի մեծությամբ չորրորդ կառավարական Պադմա Շրի պարգևով։


== Կենսագրություն ==
Իրֆան Խանը ծնվել է Ջայպուրում՝ մուսուլմանական ընտանիքում։ Նրա հայրը զբաղվում էր ավտոդողերի բիզնեսով։ Իրֆանը ստացել է արվեստների մագիստրոսի կրթություն և 1984 թվականին ուսումը շարունակել է Նյու Դելիի դրամայի ազգային դպրոցում։ Դերասանական կարիերան սկսել է նկարահանվելով մի քանի հնդկական հեռուստասերիալներում, որոնցից մեկում կերտել է հոգեգար-մարդասպանի գլխավոր բացասական կերպարը։
Առաջին լիամետրաժ ֆիլմը Միրա Նաիրի «Սալամ, Բոմբեյ» (1988 թ.) կինոնկարն էր։ Տեսնելով նրան Դելիի թատրոնի բեմում, Միրա Նաիրը համոզել էր տեղափոխվել Մումբայ։ Սկզբնական շրջանում նա ընտրվել էր երեխաներից մեկի դերը կատարելու համար, սակայն բարձրահասակ լինելու պատճառով ստացավ փողոցային գրագրի դերը։
1990-ական թվականներին Իրֆան Խանը նկարահանվել է քննադատների կողմից դրական գնահատական ստացած այնպիսի ֆիլմերում, ինչպիսիք են «Մի դոկտորի մահ» (1990 թ.) և «Այսպիսի երկար ճանապարհորդություն» (1998 թ.) կինոնկարները, որոնք սակայն հանդիսատեսի կողմից մնացին աննկատ։ Մի քանի անհաջող ֆիլմերից հետո, Իրֆան Խանը նկարահանվել է բրիտանա-հնդկական համատեղ արտադրության «Մարտիկը» (2001 թ.) կինոնկարում և ձեռք բերել մեծ ճանաչում։
2018 թվականին Իրֆան Խանի մոտ ախտորոշվել էր նեյրոներզատական համակարգի ուռուցք։ 2020 թվականի ապրիլի 29-ին 53-ամյա դերասանը մահացել է հաստ աղիքի բորբոքումից, իր մոր մահվանից չորս օր անց։


== Անձնական կյանք ==
1995 թվականին Իրֆան Խանը ամուսնացել էր գրող և սցենարիստ Սուտապա Սիկդարի հետ և ունի երկու որդի։


== Ֆիլմագրության ընտրանին ==


== Ծանոթագրություններ ==
Պտղապահեստարան

Պտղապահեստարան, շինություն թարմ պտուղների պահպանման համար։ Պտղապահեստարանում ստեղծում են օդի պահանջվող ջերմաստիճան (բնական սառեցմամբ և սառնարաններով), խոնավություն (արհեստական խոնավացման միջոցով), ինչպես նաև որոշակի բաղադրության գազային միջավայր (խցիկներում ստեղծվում է գազա- խառնուրդի մղումով կամ պտուղների ֆիզիոլոգիական ակտիվության շնորհիվ՝ թթվածնի կլանում և ածխաթթվի արտադրում)։ Պտղապահեստարանները լինում են հերմետիկ և ոչ հերմետիկ խցիկներով։ Պահպանվող մթերքների տեսականուց և պտուղների պահպանման ժամկետներից կախված Պտղապահեստարանները բաժանվում են, համապատասխանաբար, մասնագիտացված (մեկ տեսակի պտղի պահպանման համար), համապիտանի (տարբեր տեսակի պտուղների պահպանման համար) և սառեցման կայան (մինչև տեղափոխումը պաղի ամառային սորտերի և խաղողի սառեցման համար), ձմեռային սորտերի երկարատև պահպանման պահեստների և համակցված տիպերի։ Պտղապահեստարանները լինում են նաև վերգետնյա, կիսախոր և խոր ձևերի։ Պտղապահեստարանները կառուցում են երկաթբետոնե կոնստրուկցիաներով և տեղական շինանյութերով։, շինություն թարմ պտուղների պահպանման համար։ Պտղապահեստարանում ստեղծում են օդի պահանջվող ջերմաստիճան (բնական սառեցմամբ և սառնարաններով), խոնավություն (արհեստական խոնավացման միջոցով), ինչպես նաև որոշակի բաղադրության գազային միջավայր (խցիկներում ստեղծվում է գազա- խառնուրդի մղումով կամ պտուղների ֆիզիոլոգիական ակտիվության շնորհիվ՝ թթվածնի կլանում և ածխաթթվի արտադրում)։ Պտղապահեստարանները լինում են հերմետիկ և ոչ հերմետիկ խցիկներով։ Պահպանվող մթերքների տեսականուց և պտուղների պահպանման ժամկետներից կախված Պտղապահեստարանները բաժանվում են, համապատասխանաբար, մասնագիտացված (մեկ տեսակի պտղի պահպանման համար), համապիտանի (տարբեր տեսակի պտուղների պահպանման համար) և սառեցման կայան (մինչև տեղափոխումը պտղի ամառային սորտերի և խաղողի սառեցման համար), ձմեռային սորտերի երկարատև պահպանման պահեստների և համակցված տիպերի։ Պտղապահեստարանները լինում են նաև վերգետնյա, կիսախոր և խոր ձևերի։ Պտղապհեստարանները կառուցում են երկաթբետոնե կոնստրուկցիաներով և տեղական շինանյութերով։
(8841) 1990 EA7

(8841) 1990 EA7, աստերոիդ աստերոիդների հիմնական գոտում։ Հայտնաբերվել է 1990 թվականի մարտի 2-ին Անրի Դեբեոնի կողմից Լա Սիլյայում։
Միջին հեռավորությունը Արեգակից կազմում է 2,546155 ա. մ., առավելագույնը մոտենում է 2,4293 ա. մ. հեռավորության վրա և հեռանում 2,663 ա. մ.։ Արեգակի շուրջ մեկ ամբողջական պտույտ է կատարում 1483,97 երկրային օրվա ընթացքում, իր ուղեծրով շարժվելով միջինում 0,242592 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,3° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8841) 1990 EA7 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ստարոյակուպովո (գյուղ, Զիլաիրսկի շրջան)

Ստարոյակուպովո (ռուս.՝ Староякупово, բաշկիրերեն՝ Иҫке Якуп), գյուղ Ռուսաստանի Բաշկորտոստան հանրապետության Զիլաիրսկի շրջանի կազմում։
Բնակչությունը 2009 թվականին գրանցված տվյալներով կազմում էր 81 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սան Դոնաչի

Սան Դոնաչի (իտալերեն՝ San Donaci), կոմունա Իտալիայում։ Գտնվում է Ապուլիա մարզում՝ Բրինդիզի գավառում։ Բնակչությունը կազմում է 7136 մարդ, բնակչության խտությունը կազմում է 210 մարդ/կմ²։ Զբաղեցնում է 34 կմ² մակերես։ Փոստային ինդեքս՝ 72025, հեռախոսային կոդ՝ (+39) 0831։
Կոմունայի հովանավորն է Սուրբ Կույս Մարիամը։ Տոնը նշվում է օգոստոսի 5-ին։


== Ժողովրդագրություն ==
Բնակչության աճ։


== Կապի տվյալներ ==
Հեռախոս։ 0831 631211
Էլեկտրոնային փոստ։ info@sandonaci.net
Պաշտոնական կայք՝ http://www.sandonaci.net/


== Արտաքին հղումներ ==
Պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Ստարոե Չեկուրսկոե

Ստարոե Չեկուրսկոե (ռուս.՝ Старое Чекурское, բաշկիրերեն՝ Кивĕ Чакă), գյուղ Ռուսաստանի Թաթարստան հանրապետության Դրոժանովսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կատիկ

Կատիկ, հայկական իգական անուն։ Ծագումն անհայտ է։ Ըստ Հրաչյա Աճառյանի՝ որևէ անվան կրճատ տարբերակն է։ Մեկ անգամ հիշատակվել է 1841 թվականին։


== Ծանոթագրություններ ==
Շպայնսհարթ

Շպայնսհարթ (գերմ.՝ Speinshart), կոմունա Գերմանիայում, Բավարիա երկրամասում։ Ենթարկվում է Վերին Պֆալց վարչական շրջանին։ Մտնում է Վալդնաբի Նոյշթաթ շրջանի մեջ։ Բնակչությունը կազմում է 1138 մարդ 2010 թվականի դեկտեմբերի 31-ի տվյալներով։ Զբաղեցնում է 16,79 կմ2 տարածք։ Պաշտոնական կոդ՝ 09 3 74 157։


== Ծանոթագրություններ ==


== Արտաքին հղումներ ==
Պաշտոնական կայք
Ադրբեջանա-էմիրաթական հարաբերություններ

Ադրբեջանա-էմիրաթական հարաբերություններ (ադրբ.՝ Azərbaycan–BƏƏ münasibətləri), պաշտոնական հարաբերություններ Ադրբեջանի և Արաբական Միացյալ Էմիրությունների միջև։ Ադրբեջանի պաշտոնական դեսպանությունը գտնվում է Աբու Դաբիում, իսկ Արաբական Միացյալ Էմիրությունների դեսպանատունը գտնվում է Բաքվում։ 


== Քաղաքական պատմություն ==
Արաբական Միացյալ Էմիրությունները ճանաչել է Ադրբեջանի Հանրապետության անկախությունը 1991 թվականի դեկտեմբերի 26-ին։ 


== Դիվանագիտական ​​հարաբերություններ ==
Երկու երկրների միջև դիվանագիտական ​​հարաբերությունները հաստատվել են 1992 թվականի սեպտեմբերի 1-ին։ Ադրբեջանի և Արաբական Միացյալ Էմիրությունների հարաբերությունները հիմնականում եղել են միջազգային կազմակերպությունների, հատկապես Միավորված ազգերի կազմակերպության և Իսլամական Համագործակցության Կազմակերպության շրջանակներում։ 


=== Արտակարգ և լիազոր դեսպաններ ===
Արաբական Միացյալ Էմիրություններում Ադրբեջանի Հանրապետության դեսպանությունը ստեղծվել է 1997 թվականի ապրիլի 11-ի Ադրբեջանի Հանրապետության օրենքով։ Դեսպանատունը 2001 թվականի հունիսի 16-ից գործում է ԱՄԷ մայրաքաղաք Աբու Դաբիում։ Բացի այդ, Ադրբեջանի Հանրապետության Նախագահի հրամանով 2012 թվականի մարտի 14-ին ստեղծվել է գլխավոր հյուպատոսությունը Դուբայում։


== Միջխորհրդարանական հարաբերություններ ==
Ադրբեջանի Հանրապետության Միլլի Մեջլիսում գործում է Ադրբեջանի և Արաբական Միացյալ Էմիրությունների միջև միջխորհրդարանական հարաբերությունների աշխատանքային խումբը։ Այս աշխատանքային խումբը ստեղծվել է 1997 թվականի մարտի 7-ին և ղեկավարել է Նիզամի Ալակբարովը։ 


== Մշակութային հարաբերություններ ==
1991 թվականին Աբու Դաբիում կազմակերպվել է ադրբեջանական մշակույթի ցուցահանդես, իսկ 2005 թվականին՝ զբոսաշրջության ցուցահանդես։ ԱՄԷ հեռուստախումբը եկել է Ադրբեջան, ֆիլմ նկարահանել երկրի մասին և մի քանի անգամ ցուցադրել Պարսից ծոցի բոլոր երկրներում։ 


== Տնտեսական հարաբերություններ ==
ԱՄԷ-ի և Ադրբեջանի Հանրապետության միջև հարաբերությունների կարևոր ձևերից մեկը արտաքին առևտուր է։ ԱՄԷ-ից Ադրբեջան ներմուծվում են քիմիական և նավթաքիմիական ապրանքներ, մեքենաշինական արտադրանք, էլեկտրական սարքավորումներ, թեթև և սննդի արդյունաբերական ապրանքներ։ Ադրբեջանը ԱՄԷ արտահանում է քիմիական և նավթաքիմիական արտադրանք, սննդի արդյունաբերության և մետաղագործության արդյունաբերական ապրանքներ։ 


== Պաշտոնական փաստաթղթեր ==
ԱՀ կառավարության և Արաբական Միացյալ Էմիրությունների կառավարության միջև ստորագրվել է 23 փաստաթուղթ։


== Համագործակցություն սպորտի ոլորտում ==


== Ծանոթագրություններ ==
Ուստ-Կոիսուգ

Ուստ-Կոիսուգ (ռուս.՝ Усть-Койсуг), գյուղակ Ռուսաստանի Դաշնության Ռոստովի մարզի Ազովի շրջանում։ Մտնում է Օբիլնենսկովո գյուղական համայնքի կազմի մեջ։
Բնակչությունը կազմում է մոտ 300 մարդ։
Հովադեղ

Հովադեղ, հայկական արական անուն։ Առաջացել է հայերեն հով և դեղ բառերից։ Նշանակում է «սրտի հովացման դեղ կամ ճար»։ Հիշատակվել է 14-րդ դարում։


== Գործածություններ ==
Հովադեղ, մերձավոր Սարգիս աբեղայի, ով Գլաձորում 1317 թվականին ընդօրինակեց Ոսկեփորիկը։
Ավելի ուշ հիշատակված է 1623 թվականին։


== Ծանոթագրություններ ==
Էռլենբախ

Էռլենբախ  (գերմ.՝ Oerlenbach), համայնք Գերմանիայի Բավարիա երկրամասում։
Ենթարկվում է Ստորին Ֆրանկոնիա վարչական շրջանին։ Գտնվում է Բադ Կիսինգենի շրջանի կազմում։ Բնակչությունը կազմում է 4981 մարդ (ըստ 2010 թվականի դեկտեմբերի 31-ի)։ Տարածքը կազմում է 33,41 կմ²։ Պաշտոնական կոդ՝ 09 6 72 140։


== Ծանոթագրություններ ==


== Արտաքին հղումներ ==
պաշտոնական կայք
Մեջա Մվանգի

Մեջա Մվանգի  (անգլ. Meja Mwangi, դեկտեմբերի 27, 1948(1948-12-27), Nanyuki, Լայկիպիա, Քենիա), քենիացի ամենանշանավոր գրող՝ Նգուգի Վա Թհիոնգի հետ, երկրի ամենամեծ արձակագիրը։


== Կենսագրություն ==
Կիկույու ժողովրդից է։ Ավարտել է ծննդավայրի դպրոցը, այնուհետև Լիդսի համալսարանը։ Նա փոխել է շատ աշխատանքներ՝  նախքան ամբողջությամբ գրականություն մեջ մտնելը։ Նա կինոյով զբաղվել է որպես սցենարիստ, ռեժիսորի օգնական և այլն (մասնավորապես՝ Սիդնի Փոլաքի հետ աշխատել է «Աֆրիկայից», Մայքլ Ռեդֆորդի հետ՝ «Սպիտակ չարիք», Մայքլ Էպտեդի հետ՝ «Գորիլա մշուշում» ֆիլմերի վրա)։ Գրողի գրքերը թարգմանվել են գերմաներեն, ֆրանսերեն, հոլանդերեն, շվեդերեն, դանիերեն, լեհերեն, չեխերեն, կորեերեն։


== Ստեղծագործություններ ==
Արագ սպանիր ինձ/ Kill Me Quick (1973, Ջոմո Կենիատի անվան մրցանակի առաջին դափնեկիր, ռուս. թարգ. 1979, «Անհաջողությունները»)
Զոհաբերություն որսորդական շների համար / Carcase for Hounds (1974, մաու-մաու ապստամբության մասին, ռուս. թարգ. 1983)
Մահվան համը / Taste of Death (1975)
Ռիվեր-ռոուդ փողոցը / Going Down River Road (1976, Ջոմո Կենիատի անվան մրցանակ, ռուս. թարգ. 1979)
Խավարասերների պարը / The Cockroach Dance (1979, ռուս. թարգ. 1983)
Ժամային Սավաննաներ / The Bushtrackers (1979, ռուս. թարգ. 1981 «Ստվերներ նարնջագույն պուրակում», 1983 «Ժամային Սավաննաներ» )
Վշտի հաց / Bread of Sorrow (1987, Նոմե մրցանակի պատվավոր հիշատակում)
The Return of Shaka (1989)
Weapon of Hunger (1989)
Striving for the Wind (1990)
The Last Plague (2000, Ջոմո Կենիատի անվան մրցանակ, Դուբլինի Գրական մրցանակի անվանակարգ)
Mountain of Bones (2001)
The Boy Gift (2006)
Mama Dudu, the Insect Woman (2007)
Baba Pesa (2007)
The Big Chiefs (2007)
Gun Runner (2007)
Ուժ/ Power (2009)
Արյունակից եղբայրներ / Blood Brothers (2009)


== Հրատարակումներ ռուսաց լեզվով ==
Ռիվեր-ռոուդ փողոցը։ Խավարասերների պարը։ Մոսկվա. Raduga, 1983:


== Պարգևներ ==
Ջոմո Կենիատի անվան մրցանակ գրականության ոլորտում «Արագ սպանիր ինձ» գրքի համար (1974 թվական, անգլիացի հաղթող);
Գրականության Լոտոս մրցանակ (1978), որը շնորհվել է աֆրո-ասիական գրողների ասոցիացիայի կողմից (հայտնի է նաև որպես ասիական և աֆրիկյան գրողների ասոցիացիա)։
- Ամերիկյան գրադարանների ասոցիացիա (ԱՄՆ) - Մրցանակ հին ընթերցողների համար Մանկական կարկառուն գրքերի համար, «Մզունգու տղա» (2006):


== Ծանոթագրություններ ==


== Գրականություն ==
Johansson L. In the shadow of neocolonialism: a study of Meja Mwangi’s novels, 1973—1990. Umeå: University of Umeå; Stockholm: Almqvist & Wiksell International, 1992


== Արտաքին հղումներ ==
Официальный сайт
На сайте Британского совета
На сайте IMDB
Էմիրեյթսի Գավաթ 2015

Էմիրեյթսի Գավաթ 2015, ընկերական ֆուտբոլային մրցաշար, որը կազմակերպվել է անգլիական «Արսենալի» կողմից։ Մրցաշարին մասնակցել է 4 թիմ, դրանք էին՝ «Օլիմպիկ Մարսելը» Լիգա 1-ից, «Վիլյառեալը» Լա Լիգայից, «Արսենալը» Պրեմիեր լիգայից և «Վոլֆսբուրգը» Բունդեսլիգայից։ Մրցաշարը տեղի է ունեցել 2015 թվականի հուլիսի 25-ից մինչև հուլիսի 26-ը։ Մրցաշարում հաղթանակի համար տրվում էր 3 միավոր, ոչ-ոքիի համար 1, իսկ պարտության համար 0 միավոր։ Մրցաշարի բացման հանդիպումները տեղի է ունեցել հուլիսի 25-ին, իսկ հաջորդ հանդիպումները տեղի է ունեցել հուլիսի 26-ին։ Յուրաքանչյուր թիմ մրցաշարի ընթացքում անցկացնում է 2 հանդիպում, և հաղթում է այն թիմը որը վաստակել է ավելի շատ միավոր։


== Մրցաշարային աղյուսակը ==
Դաբերգոց

Դաբերգոց (գերմ.՝ Dabergotz), կոմունա Գերմանիայի Բրանդենբուրգ հողատարածքում։
Գտնվում է Արևելյան Պրիգնից Ռուպպին շրջանում։ Ենթարկվում է Տեմնեց կառավարմանը։ Բնակչությունը կազմում է 590 մարդ (ըստ 2010 թվականի դեկտեմբերի 31-ի)։ Տարածքը կազմում է 12,59 կմ²։ Պաշտոնական կոդ՝ 12 0 68 072։


== Ծանոթագրություններ ==


== Արտաքին հղումներ ==
Պաշտոնական էջ Archived 2007-09-28 at the Wayback Machine.
(8000) Իսահակ Նյուտոն

(8000) Իսահակ Նյուտոն (անգլ.՝ Isaac Newton), աստերոիդ աստերոիդների հիմնական գոտում։ Հայտնաբերվել է 1986 թվականի սեպտեմբերի 5-ին Անրի Դեբեոնի կողմից Լա Սիլյայում։
Միջին հեռավորությունը Արեգակից կազմում է 3,065571 ա. մ., առավելագույնը մոտենում է 2,8057 ա. մ. հեռավորության վրա և հեռանում 3,3254 ա. մ.։ Արեգակի շուրջ մեկ ամբողջական պտույտ է կատարում 1960,49 երկրային օրվա ընթացքում, իր ուղեծրով շարժվելով միջինում 0,183627 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,74° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8000) Իսահակ Նյուտոն աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Հարձակում գաղտնի ոստիկանության վրա

«Հարձակում գաղտնի ոստիկանության վրա» (լատիշ․՝ Uzbrukums slepenpolicijai), 1974 թվականի խորհրդային գեղարվեստական ֆիլմ, որը նկարահանել է ռեժիսոր Օլգերտ Դունկերսը Ալբերտ Բելսի «Կանչողի ձայնը» վեպի հիման վրա Ռիգայի կինոստուդիայում։


== Սյուժե ==
Ֆիլմի գործողությունները տեղի են ունենում 1905 թվականին՝ հեղափոխական իրադարձություններից հետո վրա հասած ռեակցիայի ժամանակ։ Լիբավայից Ռիգա է ժամանում հեղափոխական ընդհատակյա ղեկավարներից մեկը։ Շուրջկալի ժամանակ նրան ձերբակալում են անձնագրային ռեժիմը խախտելու համար և ուղարկում նախնական կալանքի խուց՝ գործի հանգամանքները պարզելու համար։
Ոստիկանությունը հասկանում է, որ ձերբակալվածը տեղի ունեցածի գլխավոր մասնակիցներից մեկն է, սակայն նրա մեղքի ուղղակի ապացույցներ չունի։ Նա համառորեն իրեն ներկայացնում է որպես կտավատի վաճառական և պահանջում է կամ իրեն մեղադրանք առաջադրել, կամ ազատ արձակել։
Ժանդարմները պատրաստ են ծայրահեղ միջոցների դիմել, սակայն կալանավորին ազատում է արմատական տրամադրված երիտասարդ հեղափոխական զինյալների խումբը, որոնք համարձակ հարձակում են գործել Ռիգայի կենտրոնում ոստիկանական վարչության վրա։


== Դերերում ==
Գիրտ Յակովլև – Կարլսոնս
Կարլիս Սեբրիս – Գրեգուս
Գունար Ցիլինսկի – Կրամերով
Էլզա Ռաձինյա – տիկին Լեինա
Վելտա Լինե – Կարլսոնսի մայրը
Էդմունդ Ֆրեյբերգս – Էպիս
Արնիս Լիցիտիս – Բրավի
Ռոլանդ Զագորսկիս – Ստրաումե
Միրզա Մարտինսոնե – Աուստրա
Գեդիմինաս Գիրդվայնիս – Զիեդինշ
Վայրոնիս Յականս – Սպիցաուս
Էվալդս Վալտերս – Գրեգուսի օգնականը
Պետերիս Գաուդինշ – Չոմս
Ուլդիս Դումպիս – բարոն
Մարիս Պուտնինշ – Մեժգայլիս
Լեոնիդ Գրաբովսկիս
Ռամոնս Կեպե – էպիզոդ


== Նկարահանող խումբ ==
Սցենարի հեղինակ՝ Ալբերտ Բելս
Բեմադրող ռեժիսոր՝ Օլգերտ Դունկերս
Բեմադրող օպերատոր՝ Միքս Զվիրբուլիս
Կոմպոզիտոր՝ Մարգարիտ Զարինշ
Բեմադրող նկարիչ՝ Հերբերտ Լիկումս
Հնչյունային օպերատոր՝ Ա. Պատրիկեևա
Ռեժիսոր՝ Վարիս Բրասլա
Օպերատոր՝ Մ. Ռեսնայս
Կոստյումների նկարիչ՝ Ի. Կունձին
Նկարիչ-գրիմարար՝ Յա․ Ռիբաս
Մոնտաժող՝ Էրիկա Մեշկովսկա
Խմբագիր՝ Վ. Նորիետիս
Խորհրդատու՝ Յա․ Դրուվինշ
Տնօրեն՝ Վիկտորս Ռիեպշա


== Ծանոթագրություններ ==
Ստավիշչե (գյուղ, Բրուսիլովի շրջան)

Անվան այլ կիրառումների համար տե՛ս՝ ՍտավիշչեՍտավիշչե (ուկրաիներեն՝ Ставище), գյուղ Ուկրաինայի Ժիտոմիրի մարզի Բրուսիլովի շրջանում։
2001 թվականի տվյալներով Ստավիշչե գյուղում բնակվում էր 579 մարդ։ Բնակավայրը զբաղեցնում է 2085 կմ² տարածք։ Բնակչության խտությունը կազմում էր 277,7 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Քաղաքը լորենիների ներքո

«Քաղաքը լորենիների ներքո» (լատիշ․՝ Pilsēta zem liepām), խորհրդային գեղարվեստական ֆիլմ Հայրենական մեծ պատերազմի դրվագներից մեկի մասին, որը նկարահանել է ռեժիսոր Ալոիզ Բրենչը Ռիգայի կինոստուդիայում 1971 թվականին։ Ֆիլմում առաջին անգամ հնչել է Վենիամին Բասների և Միխայիլ Մատուսովսկու «Крестики-нолики» հանրահայտ երգը։


== Սյուժե ==
Պատերազմի առաջին օրերին գերմանական զորքերի կողմից շրջապատված Լիեպայայից (քաղաքը պաշտպանելու փորձից հետո) մարտերով դուրս են գալիս Կարմիր բանակի զորամասերը, նավատորմի անձնակազմերը և աշխատանքային ջոկատները։
Բժիշկ Բալոդիսը երկու որդի ունի՝ Յանիսը և Արթուրը։ Մեկը ղեկավարում է աշխատանքային դրուժինայի ջոկատը, իսկ երկրորդն օգնում է գերմանական զորքերին։
Վաշտի հրամանատար Բորիս Պոպովն ամուսնացել է պատերազմի նախօրեին։ Նրա կինը, որը  ռազմական բժիշկ է, մահանում է նահանջի ժամանակ՝ գերմանական ջոկատի հետ փոխհրաձգության ժամանակ։


== Դերերում ==
Վիտալի Կոնյաև – Յանիս Բալոդիս
Լեոնիդ Նեվեդոմսկի – Կոստյա Ֆրոլով
Վյաչեսլավ Շալևիչ – Բորիս Պոպով
Ինգրիդա Անդրինյա – Այնա
Ալեքսանդր Աֆանասև – կապիտան Ռիժուխին
Նիկոլայ Բարմին – հրամանատար
Լյուդմիլա Բեզուգլայա – Կլավդիա
Իգոր Բոգոլյուբով – Ռյաբինին
Պաուլ Բուտկևիչ – Իմանտ
Լյուբով Վիրոլայնեն – Մարտա
Ալեքսանդր Գայ – Բոբրով
Ուլդիս Դումբրիս – Գրինս
Աֆանասի Կոչետկով – Տոմիլով
Ստեփան Կռիլով – գեներալ Դեբելցև
Նիկոլայ Կրյուկով – Մեշկով
Օլեգ Մոկշանցև – Դյակով
Էդուարդ Պավուլս – Բունկա
Արկադի Տոլբուզին – Չիժով
Բրունո Ֆրեյնդլիխ – դոկտոր Բալոդիս
Գեորգի Շևցով – Աֆոնին, կապիտան-լեյտենանտ
Գիրտ Յակովլև – Արթուր Բալոդիս


== Նկարահանող խումբ ==
Ռեժիսոր՝  Ալոիզ Բրենչ
Սցենարի հեղինակ՝ Սերգեյ Սմիռնով
Օպերատոր՝  Հենրիխ Պիլիպսոն
Նկարիչ՝ Հերբերտ Լիկումս
Կոմպոզիտոր՝ Վենիամին Բասներ


== Ծանոթագրություններ ==


== Արտաքին հղումներ ==
«Քաղաքը լորենիների ներքո»(անգլ.) ֆիլմը Internet Movie Database կայքում
Հրաշքների երկու օր

«Հրաշքների երկու օր» (ռուս.՝ «Два дня чудес»), 1970 թվականի խորհրդային կատակերգական գեղարվեստական ֆիլմ, որ Մաքսիմ Գորկու անվան կինոստուդիայում նկարահանել է ռեժիսոր Լև Միրսկին Յուրի Սոտնիկի «Просто ужас!..» պիեսի հիման վրա։


== Սյուժե ==
Բարի կախարդների ինստիտուտի երիտասարդ ու դեռևս իրենց ուսումը չավարտած երկու փերիներ՝ Երիցուկն ու Մանուշակը, չհանձնած քննությունից հետո գնում են արտադրական պրակտիկայի մարդկանց մոտ՝ կատարելու «բարի հրաշք»։ Շոգենավում փերիները լսում են հիվանդանոցի թերապևտիկ բաժնի վարիչ Վադիմ Լեոնիդովիչի, նրա կնոջ ու որդու խոսակցությունը, որոնք վերադառնում էին արձակուրդից։ Փերիներն առաջարկում են փոխել նրանց տեղերը, իսկ մորը վերածել աղջկա։ Վադիմ Լեոնիդովիչը առաջարկը լուրջ չի ընդունում և կատակով համաձայնում է։ Փերիները, ուրախանալով «բարի գործ» կատարելու հնարավորությամբ, օդում «գծում» են կախարդանքը և հորը վերածում որդու, որդուն՝ հոր, իսկ մորը՝ կակտուսի։
Այդ նույն ժամանակ Փոքրիկ ստորությունների ինտիտուտի երկու ուսանողուհի-կախարդուհիներ՝ նույնպես հայտնվում են մարդկանց մեջ՝ կատարելու մանր վատ արարքներ։
Քանի որ հաջորդ օրը՝ սեպտեմբերի 1-ին, որդին պետք է գնա դպրոց, իսկ հայրը՝ աշխատանքի հիվանդանոցում, նրանք փորձում են մեկը մյուսին սովորեցնել ու նախապատրաստել իրենց նոր դերին ու պարտականություններին։ Իսկ փերիներ Երիցուկին ու Մանուշակին այնուամենայնիվ հաջողվում է ուղղել իրենց սխալը. նրանք մայր-կակտուսին վերածում են մայր-աղջկա։


== Դերերում ==


== Նկարահանող խումբ ==


== Ծանոթագրություններ ==
Քոնոր Մեյսոն

Քոնոր Ռայան Մեյսոն (անգլ.՝ Conor Ryan Mason, , Անգլիա), անգլիացի երգիչ և երգահան։ Կիթառահար Ջո Լենգրիջ Բրաունի, ստեղնահար և կիթառահար Դոմինիկ Կրեյքի, բաս կիթառահար Ֆիլիպ Բլեյքի և թմբկահար Ջեյմս Փրայսի հետ միասին հիմնել է բրիտանական Nothing But Thieves ալտերնատիվ ռոք խումբը։ Թողարկել է խմբի հետ իրենց «Nothing But Thieves» դեբյուտային ստուդիական ալբոմը 2015 թվականի հոկտեմբերին RCA Records լեյբլում։


== Կենսագրություն և անձնական կյանք ==
Քոնոր Մեյսոնը ծնվել է Ռայլեյգ քաղաքում։ Նա հաճախում էր տեղի միջնակարգ դպրոցը, որտեղ երգում էր նվագախմբում։ Նա սկսել է վոկալի դասեր հաճախել, որտեղ սովորել է ճիշտ կառավարել ձայնը և աշխատել է շնչառության վրա։ BIMM-ի համար հարցազրույցի ժամանակ Քոնորը պատմել է, որ նրա հայրը նույնպես երգիչ էր։
Մեյսոնը կիսվել է ընկերուհու հետ նկարներով իր ինստագրամյան կայքէջում։


== Կարիերա ==

Nothing But Thieves խումբը 2014 թվականի նոյեմբերին աջակցել է Twenty One Pilots-ին London's Electric Brixton-ում։ 2015 թվականի հուլիսին նրանք աջակցել են նաև Muse խմբին Rock In Roma շոուի ժամանակ, ելույթ ունենալով 30,000 մարդկանց արջև։
2015 թվականին նրանց դեբյուտային Nothing but Thieves ալբոմը 7-րդ հորիզոնական է գրավել Մեծ Բրիտանիայում։ ԱՄՆ-ում այն թողարկվել է 2016 թվականի փետրվարին։
Նրանց Trip Switch սինգլը կատարվել է Ռեգբիի աշխարհի առաջնության ժամանակ։ Նրանց երաժշտությունը նաև օգտագործվել է FIFA 16 և Madden 2016 խաղերում։


== Ծանոթագրություններ ==


== Արտաքին հղումներ ==
Քոնոր Մեյսոն Internet Movie Database կայքում
Nothing But Thieves խմբի պաշտոնական կայք
Աթենաս Նիկե աստվածուհու տաճար

Աթենաս Նիկե աստվածուհու տաճար (հին հունարեն՝ Ναός Αθηνάς Νίκης), հին հունական Աթենաս աստվածուհուն նվիրված հեթանոսական տաճար, որը գտնվում է Աթենքի Ակրոպոլիսում։ Համարվում է Ակրոպոլիսում գտնվող ամենահին տաճարը, որը կառուցված է հոնիական օրդերով։ Որպես Աթենական Ակրոպոլիսի մաս կազմող շինություն՝ Աթենաս Նիկե աստվածուհու տաճարը ներառվել է Հունաստանի Հանրապետությունում ՅՈւՆԵՍԿՕ-ի Համաշխարհային ժառանգության օբյեկտների ցանկում։
Տաճարը նվիրված է հին հունական դիցարանի դպրության աստվածուհի Աթենասին։ Կցագրված «Նիկե»-ն հունարեն բառ է, որը թարգմանաբար նշանակում է «հաղթանակած»։ Այս կերպ հեթանոս հույները փորձել են փառաբանել քաղաքի հովանավոր աստվածուհուն՝ վերջինիս համարելով Պելոպոնեսյան պատերազմում սպարտացիներին նկատմամբ տարած հաղթանակի գրավական։


== Պատմություն ==
Աթենաս աստվածուհու պաշտամունքը Հին Հունաստանում տարածվել է մ․թ․ա․ 6-րդ դարում։ Սկզբնական շրջանում Աթենասի պատվին պոլիսում կառուցվել է փոքրիկ տաճար, որը սակայն ավերվում է հույն-պարսկական պատերազմների հետևանքով։ Հունաստանից պարսիկների դուրս մղումից հետո մնացորդների տեղում կառուցվում է Աթենաս Նիկե աստվածուհու՝ «հաղթանակած Աթենաս»-ի տաճարը։ Շինարարական աշխատանքները սկսվում են մ․թ․ա․ 427 թվականին և ավարտվում երեք տարի անց՝ 424-ին։
Տաճարի ճարտարապետական նախագծի հեղինակը Կալիկրատեսն է, ով համարվում է ժամանակաշրջանի լավագույն արվեստագետներից մեկը։ Այն կառուցված է հոնիական օրդերով՝ դասական շրջանի ճարտարապետական ոճով։ Տաճարի ֆրիզները պատկերազարդ են։ Այստեղ պատկերված են տեսարաններ Հերակլեսի սխրագործություններից, հույն-պարսկական արյունարբու պատերազմներից, ինչպես նաև աթենացիների աշխատավորական գործունեությունից։ Բացի այդ, պատկերված են նաև մի շարք աստվածների դիմաքանդակներ՝ ի դեմս Զևսի, Պոսեյդոնի և քաղաքի հովանավոր Աթենասի։
Աթենաս Նիկե աստվածուհու տաճարը երկար տարիներ եղել է անառիկ։ 1686 թվականին այն ավերվել է Հունաստան ներխուժած վայրագ թուրքերի կողմից, իսկ վերջինիս քարերն օգտագործվել է պաշտպանական նկատառումներով։ Հունաստանի անկախացումից հետո՝ 1834 թվականին, տաճարը վերակառուցվում է։ 1998 թվականին այն ապամոնտաժվում և վերանորոգվում է, իսկ ֆրիզերի մի մասը տեղափոխվում է Ակրոպոլիսի թանգարան, որը բացվում է 2009 թվականին։


== Ծանոթագրություններ ==
Ադոլֆ Ֆրիդրիխ ֆոն Շակ

Ադոլֆ Ֆրիդրիխ ֆոն Շակ (գերմ.՝ Adolf Friedrich von Schack, օգոստոսի 2, 1815(1815-08-02)[…], Շվերին, Մեկլենբուրգ Շվերին - ապրիլի 14, 1894(1894-04-14)[…], Հռոմ, Իտալիա), գերմանացի բանաստեղծ, գրող և գրականության և արվեստի պատմաբան, բարերար, Շակ պատկերասրահի հիմնադիր։


== Կյանք և ստեղծագործություն ==

Ադոլֆ Ֆրիդրիխ ֆոն Շակը 1834-1838 թվականներին ուսանել է Բոննի, Հայդելբերգի և Բեռլինի համալսարաններում։ Ուսումը ստանալով` նա անցել է պրուսական հանրային ծառայության, աշխատել է Բեռլինի դատական պալատում։ Շուտով, սակայն, հրաժարական է տվել և իր ժամանակը նվիրել ճանապարհորդություններին՝ այցելելով Իտալիա, Եգիպտոս և Իսպանիա։ Վերադառնալով Գերմանիա` նա ծառայության է անցել Օլդենբուրգի Մեծ Դքսությունում, որը 1849 թվականին ֆոն Շակին նշանակել է Բեռլինում որպես իր դեսպանորդ։  
1852 թվականին Շակը հեռացել է նաև այդ ծառայությունից, մեկնել Մեկլենբուրգի իր կալվածք, ապա Իսպանիա, որտեղ ուսումնասիրել է ռեկոնոկիստների պատմությունը։ Ադոլֆ Շակը 1855 թվականին ժամանել է Մյունխեն։ 1856 թվականին ընտրվել է Բավարիայի Գիտությունների ակադեմիայի պատվավոր անդամ։  
Մյունխենում նա ստեղծել է արվեստի պատկերասրահ (Շաքի պատկերասրահ), որը պարունակում էր արվեստի արժեքավոր գործեր։ 1881 թվականին ֆոն Շակին շնորհվել է Մյունխենի պատվավոր քաղաքացու կոչում։ Շակի պատկերասրահը, չնայած այն բանին, որ կոլեկցիոները այն հանձնել էին կայսր Վիլհելմ II-ին, մնացել է Մյունխենում։ 
Գիտական տեսակետից առավել արժեքավոր Ֆոն Շակի «Արաբների պոեզիան, արվեստը Իսպանիայում և Սիցիլիայում» աշխատությունը (գերմ.՝ Poesie and Kunst der Araber in Spanien und Sicilien) լույս է տեսել 1865 թվականին։ 1887 թվականին հրատարակել է «Կես դար, հուշեր և գրառումներ» (գերմ.՝ Ein halbes Jahrhundert, Erinnerungen and Aufzeichnungen):


== Մատենագրություն ==


=== Արձակ և պոեզիա ===
1867 թվական, Բանաստեղծություններ գերմ.՝ Gedichte
1870 թվական, Վատ եղանակի միջոցով գերմ.՝ Durch alle Wetter
1872 թվական, Պիզանեց գերմ.՝ Die Pisaner
Կայսերական դեսպան գերմ.՝ Der Kaiserbote
1873 թվական, Չեղարկել գերմ.՝ Cancan
1876 թվական, Արդար գերմ.՝ Ebenbürtig
1878 թվական, Հելիդոր գերմ.՝ Helidor
1883 թվական, Լոտոսի տերևներ, նոր բանաստեղծություններ գերմ.՝ Lotosblätter, Neue Gedichte
1887 թվական, Վալպուրգա և Սուրբ Հովհաննես գերմ.՝ Walpurga und der Johanniter


=== Արվեստի և գրականության պատմություն ===
Դրամատիկական գրականության և արվեստի պատմություն Իսպանիայում (Geschichte der dramatischen Literatur und Kunst in Spanien) (3 հատոր, 1845–1846)
Արաբների պոեզիան և արվեստը Իսպանիայում և Սիցիլիայում (Poesie and Kunst der Araber in Spanien und Sicilien) (1865)


=== Թարգմանություններ ===
1845 թվական, Իսպանական թատրոն գերմ.՝ Spanisches Theater
1851 թվական, Ֆիրդուսի հերոսական ավանդությունները գերմ.՝ Heldensagen des Firdusi
1857 թվական, Ձայներ Գանգերից գերմ.՝ Stimmen vom Ganges


=== Այլ ===
1894 թվական, Նկարների իմ հավաքածուն գերմ.՝ Meine Gemäldesammlung
1883 թվական, Հավաքածուներ, 6 հատոր գերմ.՝ Gesammelte Werke
1896 թվական, Կյանքի ընթացքում չհրապարակված բանաստեղծություններ (փոփ. Ք. Վինկլեր)


== Ծանոթագրություններ ==


== Գրականություն ==
ЭСБЕ/Шак, Адольф
«Adolf Friedrich Graf von Schack : Kunstsammler, Literat und Reisender»։ Ed. Braus։ 1994։ Վերցված է 2020-11-08
Ժողովածու (2258)

Ժողովածու (2258), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 2258 թվի տակ։ Ձեռագիրը գրվել է 18֊րդ դարում Գրիգոր գրիչի կողմից։ Գրված է թղթի վրա, որը ունի 18,2x12,5 չափս։ Ձեռագիրը կազմված է 115 թերթից։ Գրված է միասյուն, նոտրգիրով։ Պահպանակը ունի 1 էջ, գրված է՝ թղթի վրա՝ տպագրով։ Կազմը` կաշեպատ տախտակ դրոշմազարդ, աստառը՝ մուգ կապույտ կտավ։ Հիշատակարաններ՝ գրչի 79ա։


== Բովանդակություն ==
Քարոզք (Գր․ Տաթևացի, անանուն)։
Տաղ։
Ոսկերանի Վասն պատմուճանին Քրիստոսի


== Ծանոթագրություններ ==
Իշնյա (քաղաքատիպ ավան, Ռոստովսկի շրջան)

Իշնյա (ռուս.՝ Ишня), քաղաքատիպ ավան Ռուսաստանի, Յարոսլավլի մարզի Ռոստովսկի շրջանի կազմում։
Բնակչությունը 2010 թվականին գրանցված տվյալներով կազմում էր 3127 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Էլեկտրաէներգիա

էլեկտրաէներգիա, ֆիզիկական տերմին, լայնորեն տարածված է տեխնիկայում և կենցաղում՝ էլեկտրական էներգիայի քանակի որոշման համար։ Էլեկտրական էներգիայի արտադրության և սպառման չափման հիմնական միավորը կիլովատտ-ժամն է (և նրա բազմակի միավորները)։ Ավելի ճշգրիտ նկարագրելու համար օգտագործվում են այնպիսի պարամետրեր, ինչպիսիք են լարումը, հաճախականությունը և փոփոխական հոսանքը, անվանական և առավելագույն էլեկտրական հոսանքը։   

Էլեկտրական էներգիան նաև համարվում է ապրանք, որը ձեռք են բերում մեծածախ շուկայի մասնակիցները (էներգախնայողական ընկերությունները և խոշոր սպառողները) արտադրող ընկերություններից, իսկ մանրածախ շուկայի մասնակիցները՝ էներգամատակարարման ընկերություններից։ Միջազգային առևտրում էլեկտրական էներգիայի գինը սովորաբար արտահայտվում է մեկ կիլովատտ-ժամի դիմաց ցենտներով կամ հազար կիլովատտ-ժամի դիմաց՝ դոլարով։ 


== Էլեկտրաէներգիայի համաշխարհային արտադրություն ==
Աշխարհում էեկտրաէներգետիկայի արտադրման դինամիկան (Տարի — մլրդ կՎտ*ժամ).

1890 — 9
1900 — 15
1914 — 37,5
1950 — 950
1960 — 2300
1970 — 5000
1980 — 8250
1990 — 11800
2000 — 14500
2005 — 18138,3
2007 — 19894,9
2013 — 23127
2014 — 23536,5
2015 — 24255
2016 — 24816Էլեկտրաէներգետիկայի արտադրման խոշոր երկրները համարվում են ԱՄՆ-ն ու Չինաստանը՝ արտադրելով համապատասխանաբար 24% և 18 %, ինչպես նաև Հնդկաստանը, Ռուսաստանը և Ճապոնիան։  
2012 թվականից սկսած՝ Չինաստանը զբաղեցնում է էլեկտրաէներգիա արտադրող երկրներից առաջատարի դեր։


== Էլեկտրաէներգիայի արդյունաբերական արտադրությունը ==
Վերջերս, բնապահպանական խնդիրների, հանածո վառելիքի դեֆիցիտի և նրա անհավասար աշխարհագրական բաշխման հետ կապված, նպատակահարմար է դառնում արտադրել էլեկտրաէներգիա՝ օգտագործելով քամու էներգիայի կայանքները, արևային մարտկոցները և փոքր գազագեներատորները։ 
Որոշ երկրներում՝ օրինակ Գերմանիայում, են ընդունվել հատուկ ծրագրեր, որոնք խրախուսում են տնային տնտեսությունների կողմից էլեկտրաէներգիայի արտադրության մեջ ներդրումները։ 


== Էլեկտրաէներգիայի համաշխարհային շուկա ==
2017 թվականին էլեկտրաէներգիայի համաշխարհային շուկան գնահատվել է 5,61 մլրդ դոլար։ Էլեկտրաէներգիայի առքուվաճառքի գրեթե 9/10 ծավալները բաժին են ընկնում եվրոպական երկրներին։ Խոշորագույն արտահանողներն են Ֆրանսիան (1,75 մլրդ դոլար), Գերմանիան (731 մլն դոլար), Նիդերլանդները (410 մլն դոլար), Իսպանիան (358 մլն դոլար), Բոսնիա և Հերցեգովինան (294 մլն դոլար). Խոշորագույն ներմուծողներ են Իտալիան (2,21 մլրդ դոլար), Մեծ բրիտանիան (1,07 մլրդ դոլար), Մարոկկոն (360 մլն դոլար), Հունաստանը (328 մլն դոլար)։


== Տես նաև ==
Էլեկտրաէներգետիկա
Երկրների ցանկը՝ ըստ էլեկտրաէներգիայի արժեքի


== Ծանոթագրություն ==


== Արտաքին հղումներ ==
Հելիոէներգետիկայի հեռանկարները
«Արևային էներգիայի մրցունակությունը» // Photon Consulting
Էներգախնայողություն
Էներգետիկա. Գերմանիայում կանոններ և ծրագրեր Archived 2011-11-05 at the Wayback Machine.
Էլեկտրաէներգիայի սակագները Ռուսաստանի բոլոր մարզերում, քաղաքներում 2009-2011 թվականներին
Որսորդական դանակ

Որսորդական դանակ, որսի ժամանակ օգտագործվող դանակների լայն տեսականի, որն իր մեջ կարող է ներառել այնպիսի տեսակներ, ինչպիսին են որսը սպանելու համար նախատեսված դանակը, որսի կաշին հանելու համար նախատեսված դանակը (սքիներ), ճամբարային դանակը։


== Կիրառություն ==
Դանակն, ի տարբերություն դաշույնի, որսի ժամանակ երբեմն է օգտագործվում որպես զենք։ Դրանով, ծայրաստիճան անհրաժեշտությունից բացի, կենդանիներին չեն սպանում։ Սակայն որսից հետո անհրաժեշտություն է առաջանում փորոտիքը հանել, կաշին հանել, կտրատել միսը։ Ճամբարի ժամանակ հաճախ պետք է լինում հյուղակի պատրաստման համար կտրել ճյուղեր, խոտ քնելու տեղ պատրաստելու համար, կտրատել միս ճաշ եփելու համար։ Այս ամենի համար անհրաժեշտ է որսորդական դանակը։ Այնպես է ստացվել, որ որսորդական դանակը հիմնականում նախատեսված է կտրելու համար։ Այդ պատճառով հավասարակշռությունը, որպես կանոն, շեղված է դեպի բռնակը։
Շեղբը հիմնականում հարթ է լինում, համեմատաբար հաստ կռնակով։ Բազմաթիվ մոդելների սայրի երկարությունը լինում է մինչև 12-15 սմ։ Բռնակը նախընտրելի է, որ լինի փայտից, ոչ լաքապատ, այդ դեպքում սառնամանիքին այն չի կպչի ձեռքերին և դուրս չի պրծնի ձեռքից։ Չափավոր կլիմայական գոտում որսորդական դանակների կռնակները պատրաստում են կեչեկեղևից։ Այստեղ սովորաբար բացակայում են վառ արտահայտված մատնատակի հենարանները և դաստապանը։ Պատյանն ապահովում է անվտանգությունը դանակը տեղափոխելու ընթացքում, ինչպես նաև պաշտպանում է դանակը հնարավոր վնասվածքներից և կորստից։ Հին ժամանակներից պատյանի պատրաստման համար օգտագործվել է կաշին և փայտանյութը։ Բազմաթիվ դանակների տեսակներ կռնակի վերին մասում դաստապանածոպ անցկացնելու համար անցք ունեն, որի օգնությամբ դանակը պատյանով հնարավոր է լինում ամրացնել գոտուն։

Որոշ որսորդներ որսի են վերցնում ընդամենը մեկ դանակ, իսկ մյուսները մի քանի հատ՝ կենդանուն սպանելու, կտրատման համար՝ կախված ճաշակից և նախասիրություններից։
Որսորդական դանակներն ըստ իրենց պատրաստման եղանակի առանձնացնում են հետևյալ տեսակների.

Գործարանային, որոնք արտադրում են արդյունաբերական եղանակով։
Տնայնագործական, որոնք պատրաստում են առանձին անհատ անձինք (զինագործ-վարպետներ) արդյունաբերական ձեռնարկությունների, արհեստանոցների պայմաններում կամ տանը։
Ձեռքով պատրաստված, որոնք արտադրվում են առանց չափանիշներին հետևելու։
Ձևափոխված, որոնք պատրաստվում են մի քանի եղանակով (որպես կանոն, գործարանային տարբերակի ձևափոխում)։Գոյություն ունեն բազմաթիվ ձեռնարկություններ, որոնք արտադրում են որսորդական դանակներ։ Որպես կանոն, դրանք վաճառվում են մասնագիտացված խանութներում։ Սակայն դրանց ձեռք բերումը կախված է երկրի օրենսդրությունից և դրանց օրենքները կարող են խիստ տարբերվել։


== Որսորդական դանակն որպես սառը զենք ==
Որսորդական դանակը կարող է սառը զենք համարվել միայն հետևյալ հատկանիշների առկայության դեպքում.

Շեղբի երկարությունը 90 մմ-ից ավելի երկար է (ծալովի դանակի համար), կամ 150 մմ (ֆիքսված շեղբով դանակի համար)
Շեղբը ծակող սայր ունի
Կռնակը հարմարեցված է ծակող հարված հասցնելու համար
Շեղբի կամ ամբողջ դանակի ամրությունը (հաշվի է առնվում շեղբի ձուլման նյութը և ամրությունը, կառուցվածքի առանձնահատկությունները և այլն)։


== Տես նաև ==
Դանակ
Պուուկո


== Ծանոթագրություններ ==


== Արտաքին հղումներ ==
Որսորդական դանակներ
Որսորդական դանակներ
Ֆիլմոր շրջան (այլ կիրառումներ)

Ֆիլմոր շրջան, կարող է վերաբերել՝

Ֆիլմոր շրջան – ԱՄՆ Մինեսոտա նահանգի 87 վարչական միավորներից մեկը
Ֆիլմոր շրջան – ԱՄՆ Նեբրասկա նահանգի 93 վարչական միավորներից մեկը
Ադոնիզիդ

Ադոնիզիդ, դեղանյութ, յուրահատուկ հոտով, դեղնավուն, թափանցիկ հեղուկ։
Ստացվում է կուժկոտրուկ բույսից։
Օգտագործվում է

Սրտի հիվանդությունների
նևրոզների դեմ։Հակացուցված է սրտի և արյունատար անոթների օրգանական խոր փոփոխությունների դեպքում։
Շիլեկոնկա

Շիլեկոնկա (ռուս.՝ Шилеконка), գետ Ռուսաստանում, հոսում է Իվանովոյի մարզում։ Գետաբերանը տեղակայված է Ելնատ գետի աջ ափին՝ 13 կմ հեռավորության վրա։ Գետի երկարությունը 16 կմ է, ավազանի տարածքը 88,3 կմ2։ Ակունքը գտնվում է Շանինո գյուղի մոտ, Կինեշմից 30 կմ հարավ-արևելք։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Վոլգայի ավազանային շրջանին, գետի ջրատնտեսային տեղամասը՝ Վոլգա գետն է։ Գետի ենթաավազանը (Վերին) Վոլգայի վտակների ավազաններն են՝ մինչև Ռիբինսկի ջրամբար։ Գետի գետային ավազանը (Վերին) Վոլգա գետն է՝ մինչև Կույբիշևի ջրամբար (առանց Օկա գետի ավազանի)։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 08010300412110000013889
Հիդրոլոգիական ուսումնասիրությունների կոդը - 110001388
Ավազանի կոդը - 08.01.03.004
Հիդրոլոգիական ուսումնասիրությունների հատորի համարը - 10
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Դի Բի Սի Պիեր

Փիթեր Ուորեն Ֆինլեյ (անգլ.՝ Peter Warren Finlay,1961, Ադելաիդա, Ավստրալիա), հայտնի է որպես Դի Բի ՍԻ Պիեր (DBC Pierre), ավստրալիացի գրող, 2003 թվականին դարձել է Բուքերյան մրցանակի դափնեկիր ։ Նրա կեղծանունի առաջին մասը (DBC-ի սկզբնատառերը) նշանակում է dirty but clean՝ «կեղտոտ, բայց մաքուր», երկրորդ մասը՝ մանկական մականունն է։


== Կենսագրություն ==
Փիթեր Ուորեն Ֆինլեյը ծնվել է 1961 թվականին Ավստրալիայում։ Փիթերի մանկությունն անցել է Մեքսիկայում, որտեղ նրա ընտանիքը զբաղվել է բանկային բիզնեսով։ Տասնինը տարեկանում Ֆինլեյը կորցրել է հորը։ Դրանից կարճ ժամանակ անց Մեքսիկայում ազգայնացման աշխատանքներ են իրականացվել, և նրա ընտանիքի ֆինանսական վիճակը կտրուկ վատացել է։ Ֆինլեյը կախվածություն է ձեռք բերել թմրանյութերից, զբաղվել է գողությամբ։ Գրողը պնդում է, որ իր կյանքի հետագա մի քանի տարիները անցել են թմրադեղերի մառախուղով, որպեսզի հերթական դեղաչափի համար գումար վաստակի, նա անընդհատ խարդախություն է արել, իսկ մի օր նույնիսկ վաճառել է իրեն ապաստանած ընկերոջ տունը։
1990-ական թվականներին Փիթեր Ֆինլեյը ճգնավորի կյանքով՝ բուժվել է 10-ամյա թմրամոլությունից հետո։ Նա գտել է նկարիչ-ձևավորողի աշխատանք և 2000 թվականին տեղափոխվել է Իռլանդիա։ Այստեղ նա տպագրության է պատրաստել իր «Վերնոն Տեր Լիթլ» նորամուտային վեպը։ 2003 թվականի հոկտեմբերի 14-ին այս գիրքը, որը նվիրված է ամերիկյան դպրոցներում հրազենի օգտագործմամբ զանգվածային սպանությունների արդի խնդրին, արժանացել Է Բուքերյան մրցանակի։ Ժյուրիի որոշումը հակասական էր, շատ դիտորդներ այն ընկալում էին որպես հասարակության նախասիրություններ, քանի որ հաղթող վեպի հիմնական թեմաներն էին սեքսը և բռնությունը, որոնք ներգրավված էին հակաամերիկյանիզմի մեջ։ Մրցանակը ստանալուն պես Փիթեր Ֆինլեյը հայտարարել է, որ 50000 ֆունտ ստերլինգ մրցանակի մեծ մասը կօգտագործվի մարելու բազմաթիվ պարտքերը, որոնք գրողը կուտակել էր մինչև 2003 թվականը՝ մոտ 200000դոլար։ 2007 թվականին բրիտանացիների շրջանում անցկացված սոցիոլոգիական հարցման արդյունքներով «Վերնոն Տեր Լիթլ» վեպը գլխավորել է գեղարվեստական գրքերի ցանկը, որոնք մարդիկ մինչև վերջ չեն կարդում։
2006 թվականի մարտին լույս է տեսել Փիթեր Ֆինլեյի երկրորդ վեպը՝ «Լյուսկին կոտրված անգլերեն»։


== Մատենագրություն ==
Վերնոն Տեր Լիթլ / Vernon God Little (2003)
Լյուսկին կոտրված անգլերեն / Ludmila’s Broken English (2006)
Հանկարծ, դոկտոր Քոքս / Suddenly Doctor Cox (2009)
Լույսեր հրաշքների աշխարհում / Lights Out in Wonderland (2010)


== Ծանոթագրություններ ==


== Արտաքին հղումներ ==
Դի Բի Սի Պիեր (անգլ.) Internet Movie Database կայքում
Мария Карп. Лондон: Вокруг Букера // «Иностранная литература» : журнал. — 2004. — № 3. — ISSN 0130-6545.
Պեշ (կոմունա)

Պեշ (ֆր.՝ Pech), համայնք Ֆրանսիայում, որը գտնվում է Միջին Պիրենեյան մարզի Արյեժ գավառում։ Մտնում է Լե Կաբան կանտոնի կազմի մեջ։ Հանդիսանում է Ֆուա շրջանը։
Համայնքի INSEE կոդ՝ 09226։


== Բնակչություն ==
Համայնքի բնակչությունը 2008 թվականին կազմում էր 34 մարդ։


== Տնտեսություն ==
2007 թվականի տվյալներով 19 աշխատունակ տարիքի մարդկանցից (15-64 տարեկան) 13-ը տնտեսապես ակտիվ էին, 6-ը անգործունակ (ակտիվության ցուցանիշը 68,4 %, 1999 թվականին եղել է՝ 65,2 %)։ 13 աշխատունակ բնակիչներից 10-ը աշխատում էին (8 տղամարդ և 2 կին), անաշխատանք էին 3-ը (1 տղամարդ և 2 կին)։ 6 անգործունակ մարդկանցից 4-ը թոշակառու, 2-ը անաշխատունակ էին այլ պատճառներով։


== Պատկերասրահ ==

		


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Վիճակագրության ազգային ինստիտուտ՝ Պեշ» (ֆրանսերեն)։ Արխիվացված օրիգինալից 2012-05-18-ին։ Վերցված է 2012-1-20 
«Պեշ» (ֆրանսերեն)։ cassini.ehess.fr։ Արխիվացված օրիգինալից 2013-02-03-ին։ Վերցված է 2013-01-24
Գեմ Բելասան Մեծ

Անվան այլ կիրառումների համար տե՛ս՝ Գեմ ԲելասանԳեմ Բելասան Մեծ, գյուղ Արևմտյան Հայաստանում, Վանի վիլայեթի Հայոց ձորի գավառում։ Գտնվում էր Խոշաբ գետի աջ ափին։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==